3. Китай: права на малцинствата и прилагане на смъртното наказание (гласуване) 
Bernd Posselt
(DE) Г-н председател, извинете, но в параграф 3 на версията на немски език има грешка и аз искам да Ви помоля да я коригирате, а при необходимост корекцията да бъде направена във всички други езикови версии. Немската версия гласи: ,,осъжда екзекуциите на двамата тибетци и на още девет уйгури". Това, разбира се, е неправилно. Уйгурите не са тибетци и тибетците не са уйгури. Искам да Ви помоля това да бъде коригирано във всички езикови версии.
Председател
Благодаря Ви, г-н Posselt, ще бъде коригирано.
Председател
С това гласуването приключи.
